CELEX: 32020D0951
Language: lt
Date: 1593129600000
Title: Tarybos sprendimas (ES) 2020/951 2020 m. birželio 26 d. dėl Europos Sąjungos bei jos valstybių narių ir Moldovos Respublikos bendrosios aviacijos erdvės susitarimo sudarymo Sąjungos vardu

3.7.2020   
               
               
                  LT
               
               
                  Europos Sąjungos oficialusis leidinys
               
               
                  L 212/8
               
            
         TARYBOS SPRENDIMAS (ES) 2020/951
         2020 m. birželio 26 d.
         dėl Europos Sąjungos bei jos valstybių narių ir Moldovos Respublikos bendrosios aviacijos erdvės susitarimo sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     2012 m. birželio 26 d., remiantis Tarybos ir Taryboje posėdžiavusių valstybių narių vyriausybių atstovų sprendimu 2012/639/ES pasirašytas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas (2) (toliau –Susitarimas) su sąlyga, kad jis bus sudarytas (3);
                  
               
                     (2)
                  
                  
                     Susitarimą ratifikavo visos valstybės narės, išskyrus Kroatijos Respubliką, kuri prie Susitarimo prisijungia pagal 2012 m. Stojimo aktą. Pagal Tarybos sprendimą (ES) 2015/1389 (4)2015 m. liepos 22 d. pasirašytas Protokolas, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas (5);
                  
               
                     (3)
                  
                  
                     Susitarimas turėtų būti patvirtintas Sąjungos vardu;
                  
               
                     (4)
                  
                  
                     Sprendimo 2012/639/ES 4 ir 5 straipsniuose išdėstytos nuostatos dėl sprendimų, susijusių su įvairiais Susitarime išdėstytais klausimais, priėmimo ir atstovavimo. Atsižvelgiant į Teisingumo Teismo 2015 m. balandžio 28 d. sprendimą byloje C-28/12 (6), Komisija prieš Tarybą, tos nuostatos turėtų būti nebetaikomos. Atsižvelgiant į Sutartis, nei naujų nuostatų tais klausimais, nei nuostatų dėl valstybių narių pareigos teikti informaciją Komisijai, nustatytų Sprendimo 2012/639/ES 6 straipsnyje, nustatyti nebūtina. Todėl Sprendimo 2012/639/ES 4 straipsnio 2–5 dalys bei 5 ir 6 straipsniai turėtų būti nebetaikomi nuo šio sprendimo įsigaliojimo dienos,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas (7).
         
         
            2 straipsnis
            Tarybos pirmininkas Sąjungos vardu pateikia Susitarimo 29 straipsnio 1 dalyje numatytą pranešimą.
         
         
            3 straipsnis
            Poziciją, kurios Sąjungos vardu turi būti laikomasi dėl jungtinio komiteto sprendimų, priimamų pagal Susitarimo 26 straipsnio 7 dalies a punktą dėl Sąjungos teisės aktų įtraukimo į Susitarimo III priedą, atlikus reikiamus techninius patikslinimus, pareiškia Komisija, pasikonsultavusi su Taryba arba jos parengiamaisiais organais, jei Taryba taip nusprendžia.
         
         
            4 straipsnis
            Sprendimo 2012/639/ES 4 straipsnio 2–5 dalys bei 5 ir 6 straipsniai nebetaikomi nuo šio sprendimo įsigaliojimo dienos.
         
         
            5 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 26 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2020 m. birželio 17 d. pritarimas (dar nepaskelbta Oficialiajame leidinyje).
         
            (2)  OL L 292, 2012 10 20, p. 3.
         
            (3)  2012 m. birželio 7 d. Tarybos ir Taryboje posėdyje dalyvavusių valstybių narių vyriausybių atstovų sprendimas 2012/639/ES dėl Europos Sąjungos bei jos valstybių narių ir Moldovos Respublikos bendrosios aviacijos erdvės susitarimo pasirašymo Sąjungos vardu ir laikino taikymo (OL L 292, 2012 10 20, p. 1).
         
            (4)  2015 m. gegužės 7 d. Tarybos sprendimas (ES) 2015/1389 dėl Protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Moldovos Respublikos bendrosios aviacijos erdvės susitarimas, pasirašymo Sąjungos bei jos valstybių narių vardu ir laikino taikymo (OL L 215, 2015 8 14, p. 1).
         
            (5)  OL L 215, 2015 8 14, p. 3.
         
            (6)  2015 m. balandžio 28 d. Teisingumo Teismo sprendimas Komisija prieš Tarybą, C-28/12, ECLI:EU:C:2015:282.
         
            (7)  Susitarimo tekstas paskelbtas OL L 292, 2012 10 20, p. 3 kartu su sprendimu dėl pasirašymo.